Andel er Danmarks ledende energileverandør på privatmarkedet. Og vi ønsker at bruge vores styrkeposition til at udvikle integrerede og visionære energiløsninger. Et eksempel er den såkaldte Flex Platform, hvor Andel i partnerskab med IBM Danmark giver store energiforbrugere – stat, kommuner, regioner og virksomheder – mulighed for at stille deres elforbrugende anlæg såsom ventilationssystemer, køle-og fryse-anlæg, pumper mv. til rådighed for energisystemet. Det giver fleksibilitet, når el- og varmeforbruget i disse anlæg kan tilpasses i forhold til, når der er meget eller lidt vedvarende energi i energisystemet.